EkBass/fiwiki-20250220-pages-articles huggingface dataset:
Viktoria (Maria Menan albumi)

__NOTOC__ Viktoria on norjalaisen laulaja-lauluntekijä Maria Menan albumi vuodelta 2011.Maria Mena - Official Homepage - Music ==Taustaa== Levyn nimi tulee Menan toisesta etunimestä Viktoria, jonka hän sai 10-vuotiaana. Mena sanoo, ettei tuntenut Viktoria-nimeä omakseen kunnes hän muuttui ihmisenä tehtyään rankkoja aiheita käsitelleen albumin Cause and Effect. Hän halusi ilmentää muutosta antamalla uudelle albumille nimen Viktoria. Menan mukaan albumin musiikissa on synkkyyttä, mutta se käsittelee enemmän anteeksiantoa kuin vihaa.Maria Mena Blog Albumin tuottaja on norjalainen Martin Sjølie. Kaikki kappaleet ovat Menan ja Sjølien säveltämiä. Albumin ensimmäisenä singlenä julkaistiin kappale "This Too Shall Pass". Toinen single on "Homeless". ==Kappaleet== # Viktoria – 3:10 # Homeless – 3:15 # Art of Forgiveness – 2:56 # Habits – 3:44 (ft. Mads Langer) # My Heart Still Beats – 3:19 # This Too Shall Pass – 3:22 # Takes One To Know One – 3:55 # Money – 2:46 # It Took Me By Surprise – 3:00 # Secrets – 2:59 # Am I Supposed To Apologize? – 3:46 CDON - Maria Mena - Viktoria == Arvostelut == * Nuorgam: 88/100Nuorgam: Levyarvio * NU.nl: NU.nl: Recensije ==Lähteet== Luokka:Vuoden 2011 albumit Luokka:Maria Menan albumit
Yle News

Yle News on Yleisradion lähettämä englanninkielinen uutisohjelma. Sitä lähetetään joka päivä Yle Radio 1:stä kello 15.55 ja Yle Mondosta kello 15.30. Vanhat jaksot ovat katsottavissa Yle Areenassa. Yle Newsin verkkosivuilla vierailee kuukausittain keskimäärin 200 000 lukijaa. Englanninkielisiä uutisia alettiin Suomessa tarjota vuonna 1999. Ensimmäisen kerran televisioitu uutislähetys englanniksi lähetettiin 7. kesäkuuta 1999. Viimeinen uutislähetys lähetettiin televisiossa 26. helmikuuta 2017, kun Yle News keskittyi verkkosisältöön, sosiaaliseen mediaan ja radiolähetyksiin. == Lähteet == == Aiheesta muualla == * Yle Newsin verkkosivut * Yle News Yle Areenassa Luokka:Ylen tuottamat televisio-ohjelmat Luokka:Suomalaiset uutisohjelmat
Ernos (albumi)

Ernos on vuonna 1973 julkaistu Ernos-yhtyeen kolmas albumi. Edellisen albumin Lekaa otsaan (1970) jälkeen yhtye oli pitänyt hiljaiseloa levytysten suhteen parin vuoden ajan. Kati Borg ja rumpali Timo Penttilä olivat lähteneet yhtyeestä syksyllä 1971. Rumpaliksi oli tullut Timo ”Tonttu” Aittokallio ja kosketinsoittajaksi siirtyi yhyeen valomies Jukka Borg. Albumilla kuullaan viisi Erno Lindahlin säveltämää ja sanoittamaa suomenkielistä esitystä, yksi sävellys ja sanoitus kitaristi Timo Kosolta, ”Hei päivä”, kaksi instrumentaalia kosketinsoittaja Jukka Borgilta: klassistyylinen ”Yksi tie” ja latinotyylinen ”Kaksi tietä”. Ernolta ja Timo Kosolta on kummaltakin mukana yksi englanninkielinen esitys. == Kappaleet == ;A-puoli # # # # # ;B-puoli # * # # # # == Kokoonpano == * Erno Lindahl – laulu, kitara, piano * Timo Koso – kitara, laulu * Harri Merilahti – basso * Jorma Vuorinen – rummut * Ilari Hannula – laulu * Jukka Borg – urut ===Tuotanto=== * Erno Lindahl – Kannen suunnittelu, valokuvat * Ronnie Krank – äänittäjä Luokka:Vuoden 1973 albumit Luokka:Ernosin albumit
Friisiläinen käsipallo kesäolympialaisissa 1928

Friisiläinen käsipallo järjestettiin epävirallisena näytöslajina vuoden 1928 kesäolympialaisissa 11. heinäkuuta Amsterdamin olympiastadionilla. Tämä oli ensimmäinen ja toistaiseksi ainoa kerta kun laji oli mukana olympialaisten ohjelmassa. Vastakkain pelasivat Friesland ja Pohjois-Hollanti. Erotuomarina toimi C. van der Meulen ==Joukkueet== ===Friesland=== * I. Jongsma * H. Jepma * R. Terpstra ===Pohjois-Hollanti=== * G. van der Meulen * R. Wijngaarden * SJ. Harkema ==Lähteet== *The Ninth Olympiad Amsterdam 1928 Offical Report , sivut 911–912 Luokka:Kesäolympialaiset 1928 Luokka:Näytöslajit
Dysmetria

Dysmetria merkitsee taipumusta arvioida väärin jäseniensä liikelaajuudet. Dysmetriasta kärsivä voi esimerkiksi arvioida käden sijainnin ja liikkeen ympäristön suhteen väärin. Sanalla viitataan joskus myös kykenemättömyyteen arvioida etäisyyksiä tai kokoa nopeasti ja rutiininomaisesti. == Lähteet == Luokka:Oireet
José de Aquino Pereira

José de Aquino Pereira (22. huhtikuuta 1920 – 17. marraskuuta 2011) oli brasilialainen roomalaiskatolinen piispa. Hänet vihki papiksi Gastão Liberal Pinto 3. joulukuuta 1944, ja hänet nimitettiin Douradosin hiippakunnan piispaksi 23. tammikuuta 1958. Hänet asetettiin tähän virkaan 26. toukokuuta. Piispaksi vihkiminen suoritettiin 13. huhtikuuta 1958; pääkonsekraattorina toimi Ruy Serra, jota avustivat José Carlos de Aguirre ja Agnelo Rossi.Catholic-Hierarchy.org: José de Aquino Pereira De Aquino Pereira sai 26. maaliskuuta 1960 nimityksen Presidente Prudenten piispaksi, joksi hänet asetettiin 2. heinäkuuta. Hänet nimitettiin 6. toukokuuta ja asetettiin 4. elokuuta 1968 Rio Preton piispaksi, jona hän toimi, kunnes jäi eläkkeelle 26. helmikuuta 1997. Hän osallistui Vatikaanin toiseen kirkolliskokoukseen. == Lähteet == Luokka:Brasilialaiset papit Luokka:Katoliset piispat Luokka:Vuonna 1920 syntyneet Luokka:Vuonna 2011 kuolleet
Zoey Deutch

Zoey Francis Chaya Thompson Deutch (s. 10. marraskuuta 1994 Los Angeles, Kalifornia) on yhdysvaltalainen näyttelijä, joka tunnetaan roolistaan Julietina televisiosarjassa Ringer. Hän on myös esiintynyt Disney Channelin Viiden tähden merielämää -sarjassa. == Ura == Deutch aloitti uransa Disney Channelin komediasarjassa Viiden tähden merielämää, jossa hän esiintyi seitsemän jakson verran. Tämän jälkeen Deutch vieraili sarjoissa NCIS Rikostutkijat ja Criminal Minds: Epäilyksen alla. Hän sai myös vakituisen roolin draamasarjassa Ringer. Televisiotyönsä lisäksi Deutch on näytellyt muun muassa elokuvissa Lumoava kirous (2013) ja Vampire Academy (2014). == Yksityiselämä == Deutch syntyi Los Angelesissa vuonna 1994. Hänen äitinsä on näyttelijä Lea Thompson ja hänen isänsä ohjaaja Howard Deutch. Myös Zoeyn sisar Madelyn Deutch näyttelee. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2011 Mayor Cupcake Mayor Cupcake Lana Maroni 2012 The Amazing Spider-Man The Amazing Spider-Man juorutyttö (kreditoimaton) 2013 Lumoava kirous Beautiful Creatures Emily Asher 2014 Vampire Academy Vampire Academy Rosemarie ”Rose” Hathaway 2016 Dirty Grandpa Dirty Grandpa Shadia 2016 Everybody Wants Some!! Everybody Wants Some!! Beverly 2016 Vincent N Roxxy Vincent N Roxxy Kate 2016 Good Kids Good Kids Nora 2016 Miksi hän? Why Him? Stephanie Fleming 2017 Before I Fall Before I Fall Samantha Kingston 2017 Rebel in the Rye Rebel in the Rye Oona O’Neill 2017 The Disaster Artist The Disaster Artist Bobbi 2017 Flower Flower Erica Vandross 2017 The Year of Spectacular Men The Year of Spectacular Men Sabrina Klein 2018 Näkemiin professori The Professor Claire 2018 Samassa juonessa Set It Up Harper Moore 2019 Buffaloed Buffaloed Peg Dahl 2019 Zombieland: Double Tap Zombieland: Double Tap Madison 2022 The Outfit The Outfit Mable Shaun 2022 Not Okay Not Okay Danni Sanders 2022 Something from Tiffany’s Something from Tiffany’s Rachel Meyers Televisiosarjat Televisiosarjat Televisiosarjat Televisiosarjat Televisiosarjat Vuosi Suomenkielinen nimi Alkuperäinen nimi Rooli Jakso(t) 2010–2011 Viiden tähden merielämää The Suite Life on Deck Maya Bennett 7 jaksoa 2011 NCIS Rikostutkijat NCIS Lauren ”One Last Score” 2011 Criminal Minds: Epäilyksen alla Criminal Minds: Suspect Behavior Kristi Anna ”The Girl in the Blue Mask” 2011–2012 Ringer Ringer Juliet Martin 18 jaksoa 2013 Vaihdokkaat Switched at Birth Elisa Sawyer ”Drive in the Knife” ”Tight Rope Walker” 2019–2020 The Politician The Politician Infinity Jackson 15 jaksoa 2020 Home Movie: The Princess Bride Home Movie: The Princess Bride prinsessa Buttercup / Fezzik ”Chapter Ten: To the Pain!” 2021–2022 Fairfax Fairfax Lily / Random Kid / ’Manda (ääni) 7 jaksoa == Lähteet == Luokka:Yhdysvaltalaiset näyttelijät Luokka:Vuonna 1994 syntyneet Luokka:Elävät henkilöt
Jaborandit

Jaborandit (Pilocarpus) on noin 13 lajia kattava ruutakasvisuku, johon kuuluvia lajeja tavataan luonnossa neotrooppisella alueella. Monet suvun lajeista ovat tärkeitä lääkekasveja niiden sisältämän pilokarpiini-nimisen alkaloidin vuoksi. == Lajeja == * Pilocarpus jaborandi * Pilocarpus microphyllus – jaborandi, jaborandipensas * Pilocarpus racemosus * Pilocarpus pennatifolius * Pilocarpus spicatus == Lähteet == == Aiheesta muualla == * Finto: Kassu – Kasvien suomenkieliset nimet: Pilocarpus * ITIS: Pilocarpus Luokka:Ruutakasvit
Antônio Agostinho Marochi

Antônio Agostinho Marochi (28. elokuuta 1925 – 28. tammikuuta 2018) oli brasilialainen roomalaiskatolinen piispa. Hänet vihittiin papiksi 6. joulukuuta 1953 ja nimitettiin Londrinan hiippakunnan vihkipiispaksi sekä Thabracan titulaaripiispaksi 27. syyskuuta 1973. Piispaksi vihkiminen seurasi 6. joulukuuta. Pääkonsekraattorina toimi Pedro Antônio Marchetti Fedalto, jota avustivat Geraldo Fernandes Bijos ja Albano Bortoletto Cavallin.Catholic- Hierarchy.org: Bishop Antônio Agostinho Marochi Marochi sai 2. helmikuuta 1976 nimityksen Presidente Prudenten hiippakunnan piispaksi, jona hän toimi, kunnes jäi eläkkeelle 20. helmikuuta 2002. == Lähteet == Luokka:Brasilialaiset papit Luokka:Katoliset piispat Luokka:Vuonna 1925 syntyneet Luokka:Vuonna 2018 kuolleet
Stereo (kappale)

Stereo on suomalais-portugalilaisen Anna Abreun vuonna 2011 julkaistu kappale sekä hänen neljännen studioalbuminsa Rush kolmas single. Single julkaistiin elokuussa 2011. Kappale oli parhaimmillaan Latauslistan 24. ja radiokanavien toiseksi soitetuin kappale. Kappaleen musiikkivideon on ohjannut Jaakko Itäaho. Se kuvattiin Raaseporin linnassa ja sen ympäristössä. Videossa nähtävät vuoristomaisemat on saatu aikaan erikoistehostein. == Kappaleet == # ==Listasijoitukset== Lista Paras sijoitus Suomen virallinen latauslista 24 Suomen virallinen singlelista – Radiolista 2 ==Lähteet== Luokka:Anna Abreun kappaleet Luokka:Vuoden 2011 kappaleet
Sérgio Eduardo Castriani

Sérgio Eduardo Castriani (31. toukokuuta 1954 – 3. maaliskuuta 2021) oli brasilialainen roomalaiskatolinen arkkipiispa. Hänet vihittiin spiritaanien papiksi 9. joulukuuta 1978 ja nimitettiin Tefén territoriaalisen prelatuurin koadjuuttoriprelaatiksi 27. toukokuuta 1998. Piispaksi vihkiminen seurasi 9. elokuuta. Pääkonsekraattorina toimi Mário Clemente Neto, jota avustivat Antônio Agostinho Marochi ja Luís Herbst.Catholic-Hierarchy.org: Bishop Sérgio Eduardo Castriani, C.S.Sp. Castrianista tuli Tefén prelaatti 19. lokakuuta 2000. 12. joulukuuta 2012 hänet nimitettiin Manausin arkkihiippakunnan arkkipiispaksi. Hän jäi eläkkeelle vuonna 2019. == Lähteet == Luokka:Brasilialaiset papit Luokka:Katoliset arkkipiispat Luokka:Vuonna 1954 syntyneet Luokka:Vuonna 2021 kuolleet
Pilocarpus jaborandi

Pilocarpus jaborandi on Etelä-Amerikassa kasvava jaborandien suvun pensas. Se on tärkeä lääkekasvi, koska sen lehdistä saadaan pilokarpiini-nimistä alkaloidia. == Lähteet == == Aiheesta muualla == * ITIS: Pilocarpus jaborandi * United States Department of Agriculture (USDA): Pilocarpus jaborandi * Tropical Plant Database: Pilocarpus jaborandi Luokka:Ruutakasvit
Pedro Antônio Marchetti Fedalto

thumb|right|Pedro Antônio Marchetti Fedalto Pedro Antônio Marchetti Fedalto (s. 11. elokuuta 1926) on brasilialainen roomalaiskatolinen arkkipiispa. Hänet vihittiin papiksi 6. joulukuuta 1953 ja nimitettiin Curitiban arkkihiippakunnan vihkipiispaksi sekä Castellum Tatroportuksen titulaaripiispaksi 30. toukokuuta 1966. Piispaksi vihkiminen seurasi 28. elokuuta. Pääkonsekraattorina toimi Sebastiano Baggio, jota avustivat Manoel da Silveira d'Elboux ja Jerônimo Mazzarotto.Catholic-Hierarchy.org: Archbishop Pedro Antônio Marchetti Fedalto Marchetti Fedalto sai 28. joulukuuta 1970 nimityksen Curitiban arkkipiispaksi, ja hänet asetettiin tähän virkaan 28. helmikuuta 1971. Hän jäi eläkkeelle 19. toukokuuta 2004. == Lähteet == Luokka:Brasilialaiset papit Luokka:Katoliset arkkipiispat Luokka:Vuonna 1926 syntyneet Luokka:Elävät henkilöt
Kalabarpavut

Kalabarpavut (Physostigma) on hernekasvisuku. Sukuun kuuluva kalabarpapu on tärkeä lääkekasvi, koska sen siemenistä saadaan fysostigmiini-nimistä alkaloidia. == Lajeja == *Physostigma coriaceum *Physostigma cylindrospermum *Physostigma laxius *Physostigma mesoponticum *Physostigma venenosum – kalabarpapu == Lähteet == == Aiheesta muualla == *ITIS: Physostigma Luokka:Hernekasvit
Kalabarpapu

Kalabarpapu (Physostigma venenosum) on trooppisessa Länsi-Afrikassa kasvava Physostigma-suvun puu. Siemenissä, joita samaten nimitetään kalabarpavuiksi, on fysostigmiini-nimistä alkaloidia, minkä vuoksi kalabarpapu on tärkeä lääkekasvi. Kalabarpapuja käytettiin Calabarin noitaoikeudenkäynneissä, ja yli sadan syytetyn todettiin kuolleen vuodessa kalabaruutteen nauttimisesta. == Lähteet == == Aiheesta muualla == *Pieni Tietosanakirja: Kalabarpapu *ITIS: Physostigma venenosum Luokka:Hernekasvit Luokka:Lääkekasvit
Leibnizin sääntö

Leibnizin sääntö tarkoittaa jompaakumpaa seuraavista: *Leibnizin yleinen sääntö, tulosäännön yleistetty muoto differentiaalilaskennassa *Leibnizin integraalisääntö
Štefan Vrablec

Štefan Vrablec (21. tammikuuta 1925 Závod, Tšekkoslovakia – 1. syyskuuta 2017 Nitra, Slovakia) oli slovakialainen roomalaiskatolinen piispa. Hänet vihittiin papiksi 23. joulukuuta 1950 ja nimitettiin Bratislava-Trnavan arkkihiippakunnan vihkipiispaksi sekä Thasbaltan titulaaripiispaksi 19. kesäkuuta 1998. Piispaksi vihkiminen seurasi 26. heinäkuuta. Pääkonsekraattorina toimi Ján Chryzostom Korec, jota avustivat Ján Sokol ja Luigi Dossena.Catholic-Hierarchy.org: Bishop Štefan Vrablec Vrablec jäi eläkkeelle 2. huhtikuuta 2004. == Lähteet == Luokka:Slovakialaiset papit Luokka:Katoliset piispat Luokka:Vuonna 1925 syntyneet Luokka:Vuonna 2017 kuolleet
Leibnizin yleinen sääntö

Leibnizin yleinen sääntö kuuluu differentiaali- ja integraalilaskentaan ja se yleistää tulosäännön. Se on nimetty kehittäjänsä Gottfried Leibnizin mukaan. Luokka:Differentiaalilaskenta
Léon Hégelé

Léon Hégelé (30. tammikuuta 1925 Montreux-Vieux – 11. helmikuuta 2014 Sierentz) oli ranskalainen roomalaiskatolinen piispa. Hänet vihittiin papiksi Strasbourgiin 8. huhtikuuta 1950 ja nimitettiin Strasbourgin vihkipiispaksi sekä Utican titulaaripiispaksi 9. syyskuuta 1985. Piispaksi vihkiminen seurasi 10. marraskuuta. Pääkonsekraattorina toimi Charles Amarin Brand, jota avustivat Léon-Arthur-Auguste Elchinger ja Joseph Candolfi.Catholic- Hierarchy.org: Bishop Léon Hégelé Hégelé jäi eläkkeelle 18. joulukuuta 2000. == Lähteet == Luokka:Ranskalaiset piispat Luokka:Katoliset piispat Luokka:Vuonna 1925 syntyneet Luokka:Vuonna 2014 kuolleet
Syklosariini

Syklosariini on organofosfaatteihin kuuluva, äärimmäisen voimakas hermokaasu. Se on sariinia huomattavasti myrkyllisempi: sariinin LD50 70 kg painoiselle ihmiselle on 5 mg, mutta syklosariinilla se on 1,2 mg. Syklosariini on luokiteltu joukkotuhoaseeksi. Syklosariini vaikuttaa estämällä koliiniesteraasi-entsyymien toiminnan, jolloin asetyylikoliini ei hajoa ja kolinerginen järjestelmä yliaktivoituu. Tästä seuraa yleensä nopeasti kuolema. Syklosariinin kemiallinen kaava on C7H14FO2P, moolimassa 180,157 g/mol ja CAS- numero 329-99-7. == Aiheesta muualla == *PubChem: Cyclohexyl methylphosphonofluoridate *ToxNet: Cyclosarin *Factsheets on Chemical and Biological Warfare Agents: Nerve Agent, GF Luokka:Organofosfaatit Luokka:Hermokaasut Luokka:Kemialliset aseet Luokka:Parasympatomimeetit
František Tondra

František Tondra (4. kesäkuuta 1936 – 3. toukokuuta 2012) oli slovakialainen roomalaiskatolinen piispa. Hänet vihittiin papiksi Spišin hiippakuntaan 1. heinäkuuta 1962 ja nimitettiin sen piispaksi 26. heinäkuuta 1989. Piispaksi vihkiminen seurasi 9. syyskuuta. Pääkonsekraattorina toimi Jozef Tomko, jota avustivat Francesco Colasuonno ja Ján Sokol.Catholic-Hierarchy.org: Bishop František Tondra Tondra jäi eläkkeelle 4. elokuuta 2011. == Lähteet == Luokka:Slovakialaiset papit Luokka:Katoliset piispat Luokka:Vuonna 1936 syntyneet Luokka:Vuonna 2012 kuolleet
Vicente Mejía Colindres

Vicente Mejia Colindres (1878–1966) oli hondurasilainen poliitikko, joka toimi maansa presidenttinä lyhyesti vuonna 1919 ja uudelleen vuosina 1929–1933. Hän edusti liberaalipuoluetta ja toimi ennen presidenttiyttään sisäministerinä (1909–1911) ja ulkoministerinä (1919–1921).Vicente Mejía Colindres Biografias y Vidas Mejía Colindres ilmaisi paheksuntansa Yhdysvalloille, kun se puuttui Nicaraguan asioihin. Amerikkalaiset raportoivat tämän jälkeen hänen olevan ”sosialisti, jota tukee lähellä kommunismia oleva nuori ikäluokka”. Mejía Colindresin presidenttikausi osui samaan aikaan maailmanlaajuisen talouslaman kanssa. Vuoden 1932 vaalit voitti hänen vastaehdokkaansa, Kansallispuolueen Tiburcio Carías Andino, jolla oli myös United Fruit Companyn tuki. Vuonna 1935 Mejía Colindres lähti vapaaehtoiseen maanpakoon. == Lähteet == Luokka:Hondurasin presidentit Luokka:Vuonna 1878 syntyneet Luokka:Vuonna 1966 kuolleet
Papu (täsmennyssivu)

Papu voi tarkoittaa seuraavia kasveja tai niiden siemeniä: * Pavut (Phaseolus), hernekasvien heimoon kuuluva suku, jonka lajeja ovat: ** Tarhapapu (Phaseolus vulgaris) ** Ruusupapu (Phaseolus coccineus) * Muita hernekasveja tai niiden siemeniä: ** Adsukipapu (Vigna angularis) ** Härkäpapu (Vicia faba) ** Kalabarpapu (Physostigma venenosum) ** Mungopapu (Vigna radiata) ** Puupapu (Castanospermum australe) ** Soijapapu (Glycine max) * Muihin heimoihin kuuluvien kasvien siemeniä: ** Kahvipapu, kahvipensaan siemen ** Kaakaopapu, kaakaopuun siemen * Papu-nimisiä henkilöitä: * Papu Gómez, oik. Alejandro Darío Gómez (s. 1988), argentiinalainen jalkapalloilija * Papu Haro (s. 1963), suomalainen kuvataiteilija ja laulaja, Papu ja Pojat -yhtyeen solisti * Papu Papu, alkuasukasheimon päällikkö pelisarjassa Crash Bandicoot
Barbara Smoker

Barbara Smoker (2. kesäkuuta 1923 Lontoo, Iso-Britannia – 7. huhtikuuta 2020 Lontoo, Iso-Britannia) oli brittiläinen humanistiaktivisti ja vapaa-ajattelun puolestapuhuja. Hän oli vuosina 1972–1996 brittiläisen National Secular Society -yhdistyksen johtaja. Yhdistys kampanjoi valtion ja kirkon erottamisen puolesta. == Nuoruus == Smoker syntyi vuonna 1923 katoliseen perheeseen. Hän oli toinen kuudesta lapsesta joista viisi oli tyttöjä. Ollessaan 19-vuotias hän liittyi kuninkaalliseen naisten merivoimiin (Wrens – Women's Royal Naval Service) mitä hän piti parempana kun olla töissä sotatarvikkeita valmistavalla tehtalla. Hän oli toisen maailmansodan aikana töissä Sri Lankassa sähköttäjänä. Heillä oli pitkiä työjaksoja öisin jolloin hän pelkäsi vahingossa jättävänsä pois jonkin tärkeän koodiryhmän viestistä joka olisi voinut maksaa ihmishenkiä. Hän kärsi sodan jälkeen unettomuudesta koska näki painajaisia. == Sodan jälkeen == Sodan jälkeen 5. marraskuuta 1949 hän kertoi tulleensa ateistiksi, kun hän päätteli että katolinen väite paavillisesta erehtymättömyydestä ei ollut totta. Se ei kuitenkaan ollut aivan äkillinen muutos ajattelussa vaan hän oli miettinyt pitkään asioita. Hän oli jopa joskus aikonut lähteä luostariin nunnaksi. Hän opiskeli sodan jälkeen sihteeriksi mitä piti hyödyllisenä tulojensa lisäämiseksi. Hän sanoi kuitenkin pääasiallisen ammattinsa olevan kampanjointi ja oli aktivisti joka kampanjoi muun muassa kansalaisvapauksien puolesta, eutanasian puolesta, kuolemanrangaistuksen poistamisesta, abortin laillistamisesta ja vankiloiden uudistamista. Vuonna 1972 hänet valittiin National Secular Society -yhdistyksen johtajaksi. Yhdistys kampanjoi valtion ja kirkon erottamisen puolesta. Hän oli NSS:n johtajana vuoteen 1996 asti. Hän sanoi olleensa johtajakautenaan järjestämässä 2 000 kertaa uskonnottomia hautajaisia. Hän myös kirjoitti kirjoja, pamfletteja ja muita kirjoituksia. == Lähteet == == Aiheesta muualla == * * * * Luokka:Ateismiaktivistit Luokka:Brittiläiset henkilöt Luokka:Humanistit Luokka:Vuonna 1923 syntyneet Luokka:Vuonna 2020 kuolleet
Stanislav Stolárik

Stanislav Stolárik (s. 27. helmikuuta 1955) on slovakialainen roomalaiskatolinen piispa. Hänet vihittiin papiksi 11. kesäkuuta 1978 ja nimitettiin Košicen arkkihiippakunnan vihkipiispaksi sekä Barican titulaaripiispaksi 26. helmikuuta 2004. Piispaksi vihkiminen suoritettiin 20. maaliskuuta. Pääkonsekraattorina toimi Alojz Tkáč, jota avustivat Jozef Tomko ja Henryk Józef Nowacki.Catholic-Hierarchy.org: Bishop Stanislav Stolárik == Lähteet == Luokka:Slovakialaiset papit Luokka:Katoliset piispat Luokka:Vuonna 1955 syntyneet Luokka:Elävät henkilöt
Honken Trophy

220px|thumb|right|Henrik Lundqvist on voittanut palkinnon ennätykselliset kolme kertaa ja peräkkäin vuosina 2003–2005. Honken Trophy () on Ruotsin jääkiekkoilun palkinto, joka jaetaan vuosittain SHL:n parhaalle maalivahdille. Se on nimetty maalivahtilegenda Leif "Honken" Holmqvistin mukaan ja sitä on jaettu kaudesta 2001–2002 lähtien. ==Palkinnon saajat== Kausi Joukkue Pelaaja Kansalaisuus 2001–2002 HV71 Stefan Liv 2002–2003 Frölunda HC Henrik Lundqvist 2003–2004 Frölunda HC Henrik Lundqvist 2004–2005 Frölunda HC Henrik Lundqvist 2005–2006 Brynäs IF Johan Holmqvist 2006–2007 HV71 Erik Ersberg 2007–2008 Djurgårdens IF Daniel Larsson 2008–2009 Frölunda HC Johan Holmqvist 2009–2010 Brynäs IF Jacob Markström 2010–2011 AIK IF Viktor Fasth 2011–2012 AIK IF Viktor Fasth 2012–2013 HV71 Gustaf Wesslau 2013–2014 MODO Hockey Linus Ullmark 2014–2015 Luleå HF Joel Lassinantti 2015–2016 Frölunda HC Lars Johansson 2016–2017 Malmö Redhawks Oscar Alsenfelt 2017–2018 Växjö Lakers HC Viktor Fasth 2018–2019 Djurgårdens IF Adam Reideborn ==Lähteet== *Honken Trophy - Elite Prospects Luokka:SHL:n palkinnot
Władysław Bobowski

Władysław Bobowski (s. 19. maaliskuuta 1932) on puolalainen roomalaiskatolinen piispa. Hänet vihki papiksi Tarnówin hiippakuntaan Karol Pękala 23. kesäkuuta 1957. Hänet nimitettiin Tarnówin vihkipiispaksi ja Abernethian titulaaripiispaksi 23. joulukuuta 1974. Piispaksi vihkiminen seurasi 2. helmikuuta 1975. Pääkonsekraattorina toimi Jerzy Karol Ablewicz, jota avustivat Piotr Bednarczyk ja Józef Gucwa.Catholic-Hierarchy.org: Bishop Władysław Bobowski Bobowski jäi eläkkeelle 20. lokakuuta 2009. == Lähteet == Luokka:Puolalaiset papit Luokka:Katoliset piispat Luokka:Vuonna 1932 syntyneet Luokka:Elävät henkilöt
2 hauskaa vekkulia

2 hauskaa vekkulia (Kaksi hauskaa vekkulia) on Lasse Pöystin ohjaama musiikkikomedia vuodelta 1953. Käsikirjoitus on Kaarlo Nuorvalan. Elokuva oli tuotantovaiheessa nimeltään Onnen sävel, mutta sai sitten epäonnistuneena pidetyn uuden nimenMuut tiedot, Elonet.fi, viitattu 1.7.2013. Kevyessä, jopa tyhjänpäiväiseksi luonnehditussa, iskelmämaailmaa ironisoivassaAL: Kaksi hauskaa vekkulia, Päivän elokuvia. Tv-maailma 41/2011 s. 4. musiikkikomediassa säveltäjä (Lasse Pöysti) ja hänen ystävänsä (Pentti Viljanen) lähtevät iskelmäbisnekseen. Henkilökaartiin kuuluu myös tyttöystävä Marja (Toini Vartiainen), jonka isällä (Reino Valkama) on ohjelmatoimisto. Lisäksi elokuvassa esiintyy ajan laulutähtiä Tapio Rautavaara, Annikki Tähti ja Jorma Ikävalko. Elokuvan pääsävelmän löytämiseksi järjestettiin sävellyskilpailu, johon tuli 350 sävellystä. Elokuvaan kelpuutettiin sävellyskilpailuun lähetetyistä kappaleista kaksiPajukallio, Arto: Elokuvat. Helsingin Sanomat 15.10.2011, s. D 11., ykköseksi arvioitu, klassikoksi muuttunut Einar Englundin "Onnen sävel" ja toiselle sijalle päässyt Arvo Koskimaan kilpailutyö "Lumpeenkukka".Savon sanomat 15.9.2009. Viitattu 15.10.2011. ==Näyttelijät== ==Lähteet== ==Aiheesta muualla== * Luokka:Lasse Pöystin ohjaamat elokuvat Luokka:Suomalaiset mustavalkoelokuvat Luokka:Vuoden 1953 suomalaiset elokuvat Luokka:Suomalaiset musiikkielokuvat‎ Luokka:Suomalaiset komediaelokuvat
Hedvig

Hedvig on naisen etunimi. Sen germaaninen alkumuoto on Hadevig, joka on yhdistetty taistelua tarkoittavasta sanasta hadu ja sotaa tarkoittavasta sanasta wig. Suomessa nimi Hedvig on 1800-luvun lopulta vuoden 2019 loppuun mennessä annettu 1 968 naiselle ja muutamalle miehelle. Lisäksi noin 80 henkilöllä on nimenä Hedwig. Suomessa ovat käytössä myös nimen muunnokset Helvi, Heta ja Hedda. Hedvigin nimipäivää vietetään suomenruotsalaisen kalenterin mukaan 15. lokakuuta, joka oli alun perin pyhän Hedwigin päivä. Suomalaisen kalenterin mukaan sama päivä on Helvin ja Hetan nimipäivä. == Tunnettuja Hedvigejä ja Hedevigejä == === Hallitsijasukujen jäseniä === * Hedwig Andechslainen (1174–1242), saksalainen herttuatar ja pyhimys * Hedvig Eleonoora (1636–1715), Ruotsin kuningatar, kuningas Kaarle X Kustaan puoliso * Hedvig Jagiellon (1457–1502), puolalainen prinsessa, Kasimir Jagiellonin tytär * Hedvig Sofia (1861–1708), ruotsalainen prinsessa ja Holstein-Gottorpin herttuatar === Muita === * Hedvig Elisabeth Antell (1857–1885), suomalainen kirjallisuuden ruotsintaja * Hedwig Courths-Mahler (1867–1950), saksalainen kirjailija * Hedvig Ulrika De la Gardie (1761–1832), ruotsalainen kreivitär ja hovinainen, Gustaf Mauritz Armfeltin puoliso * Hedvig Gebhard (1867–1961), suomalainen Suomalaisen puolueen ja Kokoomuksen kansanedustaja * Hedvig von Haartman (1862–1902), Suomen Pelastusarmeijan perustaja * Hedvig Indebetou (1844–1933), ruotsalainen lastenkirjailija ja kääntäjä * Hedvig Karakas (s. 1990), unkarilainen judoka * Hedvig Lindahl (s. 1983), ruotsalainen jalkapallomaalivahti * Hedevig Lund (1824–1888), norjalainen taidemaalari * Hedwig Niemann-Raabe (1844–1905), saksalainen näyttelijä * Hedvig Charlotta Nordenflycht (1718–1763), ruotsalainen kirjailija * Hedvig von Numers (1830–1863), ruotsalainen kirjailija * Hedvig Paqvalin (s. 1739), ruotsalainen runoilija * Hedvig Raa-Winterhjelm (1838–1907), ruotsalais-suomalainen näyttelijä * Hedvig von Schantz (1865–1942), suomalainen runoilija ja taidemaalari * Hedvig Sohlberg (1858–1937), suomalainen seminaarin johtaja ja RKP:n kansanedustaja * Hedvig Eleonora Stenbock (1664–1729), ruotsalais- suomalainen kreivitär ja ruukinpatrunessa * Hedvig Ståhlberg (1869–1917), suomalainen opettaja, presidentti K. J. Ståhlbergin ensimmäinen puoliso * Hedvig Taube (1714–1744), Ruotsin kuningas Fredrik I:n rakastajatar ==Lähteet== Luokka:Etunimet tr:Sihirli Yaratıklar (Harry Potter)#Hedwig
Presidentti (kahvi)

Presidentti on toinen Paulig-kahvipaahtimon kahvimerkeistä, Juhla Mokan ohella. Kahvista on tumma- ja vaaleapaahtoiset versiot. Presidentti-kahvia on valmistettu vuodesta 1929 lähtien, jolloin se lanseerattiin nimellä Presidentin sekoitus. Vuonna 1994 nimi muuttui muotoon Presidentti. Vuonna 2009, merkin 80-vuotisjuhlavuoden kunniaksi, luotiin uusi Presidentti Gold Label -kahvisekoitus, ja vuonna 2011 erittäin tummaksi paahdettu Presidentti Black Label. == Lähteet == ==Aiheesta muualla== * Luokka:Kahvi Luokka:Suomalaiset elintarvikealan tuotemerkit Luokka:Paulig
Lombardian ympäriajo 2011

Lombardian ympäriajo 2011 oli 106. maantiepyöräilyn Lombardian ympäriajo. Se käytiin 241 kilometrin reitillä Milanosta Leccoon 15. lokakuuta 2011. Lecco oli maalipaikkana ensimmäisen kerran. Lombardian ympäriajo järjestettiin 2011 viimeisen kerran perinteisellä paikallaan lokakuun puolivälissä, vuoden 2012 kilpailu käydään syyskuun lopussa. Oliver Zaugg voitti kilpailun karattuaan kärkiryhmästä Villa Verganon nousussa kymmenen kilometriä ennen maalia. Hän saavutti ammattilaisuransa ensimmäisen voiton. Hän ylitti maaliviivan kahdeksan sekuntia ennen viiden ajajan ryhmää. Daniel Martin sijoittui kilpailussa toiseksi ja Joaquim Rodríguez kolmanneksi. Kilpailussa olivat mukana seuraavat 25 joukkuetta: Acqua & Sapone, Ag2r-La Mondiale, Androni Giocattoli, Astana Team, BMC Racing Team, Colnago-CSF Inox, Team Europcar, Euskaltel-Euskadi, Farnese Vini-Neri Sottoli, FDJ, Garmin-Cervélo, Geox-TMC, Team HTC-Highroad, Katjuša, Lampre-ISD, Team Leopard-Trek, Liquigas- Cannondale, Team Movistar, Omega Pharma-Lotto, Quick Step, Rabobank, Team RadioShack, Team Saxo Bank-Sungard, Team Sky, Vacansoleil-DCM. ==Tulokset== Ajaja Maa Joukkue Aika 1 Oliver Zaugg Team Leopard-Trek 6.20.02 2 Daniel Martin Garmin-Cervélo + 8 3 Joaquim Rodríguez Katjuša + 8 4 Ivan Basso Liquigas-Cannondale + 8 5 Przemysław Niemiec Lampre-ISD + 8 6 Domenico Pozzovivo Colnago-CSF Inox + 8 7 Giovanni Visconti Farnese Vini-Neri Sottoli + 16 8 Philippe Gilbert Omega Pharma-Lotto + 16 9 Carlos Betancur Acqua & Sapone + 16 10 Riccardo Chiarini Androni Giocattoli + 16 == Lähteet == Luokka:Lombardian ympäriajo Luokka:Pyöräilykausi 2011
Läntinen reitti

thumb|Läntinen reitti (engl. Western Approaches) suorakaiteena kartalla. Läntinen reitti () on suunnilleen nelikulmainen alue Atlantin valtamerellä Britannian länsipuolellaBeitrag bei liverpoolwarmuseum . Sen pohjois- ja etelärajoina ovat Britteinsaarten pohjois- ja eteläkärjet, itärajana on länsirannikko ja länsirajana suunnilleen Islannin kohdalla kulkeva pituuspiiri. Alue on erityisen tärkeä Britannialle, sillä siellä on useita satamia. Termiä käytetään tavallisesti käsiteltäessä merisodankäyntiä, erityisesti ensimmäistä maailmansotaa ja toisen maailmansodan Atlantin taistelua, jossa Saksan laivasto Kriegsmarine yritti estää Britanniaan suuntautuvat huoltokuljetukset. Koska melkein kaikki meriliikenne Britanniaan ja sieltä pois kulki alueen halki, sen puolustaminen oli tärkeää. Alueella käytiin saksalaisten sotilassukellusveneiden ja liittoutuneiden laivasaattueiden välistä kamppailua. Liverpoolissa toisen maailmansodan aikaisessa Läntisen reitin komentokeskuksessa on nykyisin aiheeseen liittyvä museo Western Approaches – Liverpool War Museum.Artikkeli aiheesta Western Approaches Command Aiheesta on valmistunut 1944 elokuva Merten sankarit. ==Lähteet== Luokka:Atlantin valtameri Luokka:Atlantin historia Luokka:Ensimmäinen maailmansota Luokka: Toinen maailmansota
Miguel Paz Barahona

Miguel Paz Barahona (myös Baraona, 1863–1937) oli hondurasilainen poliitikko, joka toimi maansa presidenttinä vuosina 1925–1929. Hän helpotti maansa valtionvelkaa ja neuvotteli rauhansopimuksen Guatemalan ja El Salvadorin kanssa.Miguel Paz Barahona Biografias y Vidas == Lähteet == Luokka:Hondurasin presidentit Luokka:Vuonna 1863 syntyneet Luokka:Vuonna 1937 kuolleet
HYKS Psykiatriakeskus

thumb|right|230px|Psykiatriakeskuksen sisäänkäynti Töölössä. HYKS Psykiatriakeskus (entinen Hesperian sairaala) on psykiatrinen sairaala Helsingin Töölössä. Keskuksessa toimii HYKS Psykiatrian toimialan poliklinikoita ja osastoja sekä Helsingin Yliopiston lääketieteellisen tiedekunnan opetustoimintaa. Sairaala sijaitsee Välskärinkadun ja Mechelininkadun välissä osoitteessa Pohjoinen Hesperiankatu 23. Sairaala muodostettiin 1950-luvun lopulla Kivelän sairaalan mielenterveysyksiköstä ja on saanut nimensä antiikista. Hesperia tarkoittaa lännen maata (kr. hesperos = länteen, iltaan liittyvä). Sairaala valmistui helmikuussa 1962 Helsingin kaupungin keskusmielisairaalaksi. Rakennuksen suunnittelivat arkkitehdit Martta ja Ragnar Ypyä. Sairaala remontoitiin perusteellisesti 2000-luvun alussa, ja nykyisin sen päärakennus toimii HYKS Psykiatriakeskuksena. Pohjoisen Hesperiankadun puolella olevissa sivurakennuksissa on lisäksi HYKSin Lasten ja nuorten sairaalan toimintaa. Sairaala-alueella olevat kaksi tornitaloa tehtiin alun perin sairaalan henkilökunnan asunnoiksi, mutta olivat myöhemmin sekä potilas- että toimistokäytössä. Tornitalojen tilat päätettiin vuonna 2007 muuttaa tavallisiksi asuinrakennuksiksi. == Lähteet == == Aiheesta muualla == * HYKS Psykiatriakeskus Luokka:Helsingin sairaalat Luokka:Taka- Töölö Luokka:Suomen psykiatriset sairaalat Luokka:HUS Luokka:HYKS
Vicente Tosta

Vicente Tosta (1886–1930) oli hondurasilainen sotilasjohtaja ja Liberaalipuolueen poliitikko, joka toimi maansa presidenttinä vuosina 1924–1925. Hän aloitti sotilasuransa kadettikoulussa vuonna 1904, ja ylennettiin majuriksi 1910. Vuonna 1919 hän osallistui Francisco Bertrandin kaatamiseen, minkä jälkeen hänestä tehtiin maansa sotaministeri ja 1920 yleisten töiden ministeri. Hän oli yksi sisällissodan komentajista maalis- huhtikuussa 1924, ja huhtikuussa 1924 hänet nimitettiin tilapäiseksi presidentiksi vuoden 1925 vaaleihin asti.Vicente Tosta Historia de Honduras == Lähteet == Luokka:Hondurasin presidentit Luokka:Vuonna 1886 syntyneet Luokka:Vuonna 1930 kuolleet
Robalot

Robalot (Centropomidae) on ahvenkaloihin kuuluva kalaheimo. Heimon lajeja tavataan Atlantista Pohjois- ja Etelä-Amerikan rannikkojen läheisyydestä. ==Taksonomia== Varhaisimmat robaloiden heimoon kuuluvat fossiilit on ajoitettu liitukauden lopulle. Nykyään heimoon katsotaan kuuluvaksi vain yksi suku Centropomus, johon kuuluu 12 lajia, muun muassa robalo (Centropomus undecimalis), mustarobalo (Centropomus nigrescens), pikkurobalo (Centropomus parallelus) ja tarponirobalo (Centropomus pectinatus). Aikaisemmin heimo jaettiin kahteen alaheimoon Centropominae ja Latinae, joista jälkimmäiseen kuuluivat Lates- ja Psammoperca-sukujen lajit, kuten niilinahven (Lates niloticus) ja barramundi (Lates calcalifer). Heimo oli kuitenkin parafyleettinen ja on sittemmin jaettu robaloihin (Centropomidae) ja Latidae- heimoon. ==Anatomia== Robalot ovat melko kookkaita kaloja, ja esimerkiksi robalo voi saavuttaa 1,3 metrin pituuden. Ruumis on muodoltaan pitkulainen. Selkäeviä on kaksi, joista erityisesti etummainen on piikikäs. Kylkiviiva jatkuu aina pyrstöevän päähän asti, ja pyrstöevä voi olla haarautunut ja pyöreäpäinen. Robalolajien silmät ovat suuret ja myös suu on kookas. Alaleuka on yläleukaa hieman pidempi. Kalojen suomut ovat suurikokoiset ja väriltään hopeanharmaat, vihertävät tai kellertävät. ==Levinneisyys== Robaloita tavataan Pohjois- ja Etelä-Amerikan atlantinpuoleisen rannikon läheisyydestä matalahkoista vesistä. Niitä tavataan sekä suolaisissa vesissä että murtoveden laguuneissa, eräitä lajeja toisinaan myös makeissa vesissä. Monien robaloiden liha on hyvänmakuista ja ne ovat tärkeitä ruokakaloja. ==Lähteet== Luokka:Piikkimakrillikalat
Urszula Kryger

Urszula Kryger on puolalainen mezzosopraano. Hän syntyi Łódźissa ja soitti aluksi pianoa, mutta aloitti sitten lauluopinnot Jadwiga Pietraszkiewiczin johdolla Łódźissa ja jatkoi niitä Kööpenhaminassa opettajanaan André Orlowitz. Vuonna 1994 Kryger sai Münchenissä ARD-kilpailun ensipalkinnon.Hyperion- Records.co.uk: Urszula Kryger (mezzo-soprano) Krygerin keskeistä osaamisalaa edustavat Chopinin laulut. Lisäksi hän on laulanut esimerkiksi Matteus- passiossa (Bach), Tuhkimossa (Rossini), Mozartin Requiemissa ja Missa Solemniksessa (Beethoven). Kapellimestareita, joiden kanssa Kryger on tehnyt yhteistyötä, ovat olleet muiden muassa Rafael Frühbeck de Burgos ja Sylvain Cambreling. Kryger on filosofian tohtori ja Łódźin musiikkiakatemian professori.ImpressioArt.pl: The Summer Academy of Singing == Lähteet == Luokka:Puolalaiset laulajat Luokka:Mezzosopraanot Luokka:Syntymävuosi puuttuu Luokka:Elävät henkilöt
Jousikvartetto nro 1 (Prokofjev)

Sergei Prokofjev sävelsi ensimmäisen jousikvartettonsa h-mollissa (op. 50) Yhdysvaltain kongressin kirjaston tilauksesta vuosina 1930–1931. Kantaesityksen antoi Brosa-kvartetti Washington DC:ssä 25. huhtikuuta 1931. Venäjällä teoksen esitti ensi kertaa Roth-kvartetti Moskovassa 9. lokakuuta 1931. Säveltäjä teki kvartettonsa hitaasta finaalista itse versiot jousiorkesterille ja pianolle. == Osat == Kvartetto on kolmiosainen ja kestää noin 20–25 minuuttia. # Allegro # Andante molto # Andante Luokka:Sergei Prokofjevin teokset Luokka:Jousikvartetot Luokka:1930-luvun musiikkiteokset
CD San Roque de Lepe

Club Deportivo San Roque de Lepe on espanjalainen jalkapalloseura, jonka edustusjoukkue pelaa Espanjan kolmanneksi korkeimmalla sarjatasolla Segunda División B:ssä. Seuran kotipaikka on Lepe Huelvan maakunnassa Andalusiassa. Seura perustettiin vuonna 1956 yhdistämällä Amigos de San Roquen ja katolisen nuorisojärjestön Acción Católican joukkueet. Nimi San Roque tulee kaupungin suojeluspyhimyksestä Rochista. Seura nousi ensimmäistä kertaa kansallisiin sarjoihin ja tuolloin kolmanneksi korkeimpana sarjatasona toimineeseen Tercera Divisióniin kaudeksi 1966–1967. 1970-luvun lopulla perustetussa Segunda División B:ssä se pelasi ensimmäistä kertaa vuosina 1992–1995, ja kaudeksi 2009–2010 se nousi sarjaan uudelleen. Samalla kaudella seura voitti Copa RFEF:n. Seuran kotistadion on vuonna 2011 avattu Estadio Ciudad de Lepe, jolla on runsaat 3 500 katsojapaikkaa. == Lähteet == == Aiheesta muualla == * Seuran sivusto San Roque Luokka:Huelvan maakunta
Islas de la Bahía

Islas de la Bahía on yksi Hondurasin 18 departementista. Sen pinta-ala on 261 neliökilometriä, ja siellä asui 43 018 asukasta 2005. Islas de la Bahíaan kuuluu kolme saariryhmää, Islas de la Bahía, Cayos Cochinos ja Islas del Cisne. == Maantiede == Islas de la Bahían saariryhmän pääsaaret lähellä rannikkoa ovat Roatán, Utila ja Guanaja. Saaristoon kuuluu lisäksi monia pienempiä saaria. Kauempana Karibianmerellä on lisäksi Islas Santanillas, johon kuuluu useita pieniä saaria ja luotoja. Lisäksi lähempänä mannerta on Cayos Cochinos.Fiallos, s. 162. Islas de la Bahían on muodostunut neljästä kunnasta. == Historia == Ennen eurooppalaisten tuloa Islas de la Bahíaa asuttivat payaintiaanit, jotka olivat metsästäjä-keräilijöitä. He kalastivat saariston vesillä ja kulkivat kanooteilla saarten välillä. He kävivät myös kauppaa mantereen intiaanien kanssa. Myytävänä heillä oli kalaa, rapuja, kilpikonnia, leguaaneja ja aguteja, mutta myös maniokkia. He myivät myös jadea ja ostivat tarvitsemiaan työkaluja.Fiallos, s. 166. Kristoffer Kolumbuksen löydettyä saaret espanjalaiset konkistadorit ja englantilaiset merirosvot kilpailivat niiden omistuksista. Saaret olivat merirosvojen tukikohta, ja niillä oli 1600-luvulla noin 5 000 ranskalaista, englantilaista ja hollantilaista merirosvoa.Fiallos, s. 167. Merirosvo-ongelmien takia Espanja hylkäsi saaret 1641, ja pian tämän jälkeen merirosvot perustivat pysyvän tukikohdan Roatánille. Espanjalaiset onnistuivat 1650-luvulla kovien taistelujen jälkeen tuhoamaan tukikohdan, ja he siirsivät tämän jälkeen loput alkuperäisasukkaat Guatemalaan. Seuraavat vakituiset asukkaat saapuivat saarille vasta 1797, kun englantilaiset jättivät Roatálle Saint Vincentilta tuomansa garifunakapinalliset.Fiallos, s. 168. Utilalle saapui 1830-luvulla vaaleaihoisia maanviljelijöitä Caymansaarilta ja vapautettuja orjia. He levisivät hiljalleen myös muille saarille. Brittihallinto palasi saarille, ja Britannia julisti saaret kruununsiirtomaaksi 1852. Se joutui kuitenkin luovuttamaan ne Hondurasille 1859. Islas de la Bahía kuului alkujaan Yoron departementtiin, mutta se erotettiin omaksi hallintoyksikökseen 1872. Saarten ja Hondurasin mantereen välillä on säilynyt pitkään tietynlainen kulttuuriero. Saarilla on pitkä englantilainen perinne, mutta maan sisäinen muuttoliikenne ja espanjan asema maan virallisena kielenä on yhtenäistänyt maan kulttuurielämää. Honduras salli 1990-luvulla ulkomaalaisten ostaa maata Islas de la Bahíalta, minkä ansiosta saarille alkoi uusi ulkomaalaisten muuttoaalto. Saarilla elää edelleen kylissään myös Saint Vincentiltä 1700-luvulla pakkosiirrettyjä garifunoja perinteisine elämäntapoineen, vaikka monet heistä ovat joutuneet pakenemaan Hondurasin pohjoisrannikolle Atlántidan departementin alueelle. == Lähteet == * * === Viitteet === == Aiheesta muualla == Luokka:Hondurasin departementit Luokka:Hondurasin saaret
Raphael Diaz

Raphael Diaz (s. 9. tammikuuta 1986 Baar, Sveitsi) on sveitsiläinen jääkiekkopuolustaja, joka edustaa NLA-joukkue EV Zugia, joka on hänen kasvattajaseuransa. Hän pelasi NHL:ssä vuosina 2011–2016. Sveitsin maajoukkueessa Diaz on ollut voittamassa MM-hopeaa vuosina 2013 ja 2018. ==Lähteet== * Luokka:Sveitsiläiset jääkiekkoilijat Luokka:Vuonna 1986 syntyneet Luokka:Elävät henkilöt
Yhdystie 2241

Yhdystie 2241 on tie joka kulkee Salon Pajulasta Halikkoon. Tie on osa vanhaa Seututien 224 reittiä ja sen pituus on melkein 2 kilometriä. Osoitenimenä tiellä on Halikontie. ==Lähteet== 2241 Luokka:Salon liikenne Luokka:Halikko
Finsta

Finsta on taajama Ruotsissa Tukholman läänissä Norrtäljen kunnassa. Taajaman asukasluku oli vuoden 2010 lopussa 244 henkeä. Taajama tunnetaan lähinnä Finstan kartanosta, jossa Pyhä Birgitta on perimätiedon mukaan syntynyt, mutta luotettavia historiallisia lähteitä tälle tiedolle ei oleBirgittas Finsta . Norrtäljen kunta kuitenkin markkinoi itseään tarinan avulla, ja seudulla käy paljon Birgitta-turisteja. Kunta on rakentanut rukousluolan paikalle, jossa Birgitan oletetaan saaneen ensimmäiset ilmestyksensä. Finstan kartano on 1730-luvulta, ja sen alla on keskiaikainen kellari. Kiinteistön omistaa nykyisin yksityinen maanviljelijä, mutta Birgittaan liitetyt paikat omistaa kuitenkin Norrtäljen kunta.Stockholms länsmuseum Skereridin kirkko on ollut kartanon kirkko, ja Birgitan isä Birger Persson on rakentanut senNorrtäljen kunta . Taajaman ympäristöstä on löydetty runsaasti muinaisjäänteitä, erityisesti rautakaudelta. ==Väestönkehitys== ==Lähteet== Luokka:Norrtäljen kunta Luokka:Ruotsin taajamat
Rocky-patsas

Rocky-patsas () on pronssinen patsas Sylvester Stallonen näyttelemästä Rocky Balboasta. Rockyn pronssinen patsas on kolme metriä korkea, ja se valmistui vuonna 1982. Patsaan suunnitteli A. Thomas Schomberg. Patsas sijaitsee Philadelphia Museum of Artin vieressä Philadelphian kaupungissa Pennsylvanian osavaltiossa Yhdysvalloissa. Se sijaitsi alun perin Philadelphia Museum of Artin portaiden päällä, mutta se siirrettiin museon viereen, koska Stallonen lahjoitusyrityksistä ja yleisön reaktiosta huolimatta museo-osasto piti patsasta elokuvarekvisiittana taiteen sijasta. Patsas valmistettiin alun perin Rocky 3 -elokuvaa varten, mutta siirrettiin Rocky 5 -kuvausten ajaksi takaisin portaiden päälle. == Lähteet == Luokka:Yhdysvaltain patsaat ja veistokset Luokka:Philadelphian kulttuuri Luokka:Rocky
Vanha Hiukkavaara

thumb|Pohjan Prikaatin entistä kasarmialuetta. Suoraan edessä olevassa rakennuksessa toimi joulukuuhun 2017 asti kirpputori. Vanha Hiukkavaara on Oulun kaupunginosa Oulujoen pohjoisrannalla, kaupungin itälaidalla Haapalehdon kaupunginosan kaakkoispuolella, ja se käsittää Hiukkavaaran vanhan kasarmialueen. Kaupunginosa muodostettiin 6. syyskuuta 2010 erottamalla se Hiukkavaaran kaupunginosasta. Pohjan Prikaatin lakkauttamisen jälkeen kasarmialueelle jäi nyttemmin lakkautettu Pohjoisen Maanpuolustusalueen esikunta (PMpAE). Pohjois-Suomen sotilasläänin esikunta ja Pohjois-Suomen Huoltorykmentin esikunta poistuivat alueelta loppuvuodesta 2014. Kasarmirakennukset sekä henkilökunnan asunnot on suurelta osin otettu yksityis- tai kaupan alan käyttöön. Kasarmialueella sijaitsee myös ampumarata. == Lähteet == == Aiheesta muualla == Luokka:Oulun kaupunginosat
Petrus Skänningeläinen

Petrus Skänningeläinen (k. 16. syyskuuta 1378) oli pyhän Birgitan ystävä. Hän kirjoitti muistiin osan Birgitan taivaallisista ilmestyksistä, matkusti hänen kanssaan Roomaan ja auttoi häntä kirjoittamaan muistiin enkelin ilmestyksessään antamat hetkirukoukset Marian kunniaksi. Birgitan kuoleman jälkeen hän oli Vadstenan luostarin munkkien ensimmäinen priori. Petrus oli tarkoitus julistaa pyhimykseksi, mutta uskonpuhdistus ehti väliin. Vadstenassa sijaitsee reliikkiarkku, jossa on hänen pyhäinjäännöksiään. ==Lähteet== *Tryggve Lundén: Svenska helgon (Verbum, 1972) Luokka:Ruotsalaiset pyhimykset Luokka:Birgittalaiset
Juan Rodríguez de Fonseca

Juan Rodríguez de Fonseca (1451 Toro, Kastilia – 4. maaliskuuta 1524 Burgos, Espanja) oli espanjalainen piispa ja hovimies, joka oli Isabella Katolilaisen hovipappi. Hänestä tulikin yhdistyneen Espanjan Isabellan ja Ferdinandin merkittävä neuvonantaja. Fonseca nimettiin Badajozin piispaksi 1495 ja Córdoban piispaksi 1499. Palencian piispa hänestä tuli 1504. Kristoffer Kolumbuksen toisesta matkasta lähtien 1503 Fonseca nousi merkittävään asemaan Länsi-Intian tutkimisessa. Hän oli organisoimassa Kolumbuksen ja Hernán Cortésin tutkimusmatkoja ja oli muodostamassa 1511 Consejo de Indiasian neuvoston. Fonseca johti neuvostoa 1519–1524. Fonseca oli vuonna 1514 valittu Burgosin piispaksi, ja vuonna 1519 hänestä tuli italialaisen Rossanon arkkipiispa. Viisi vuotta myöhemmin hän kuoli. == Lähteet == Luokka:Katoliset arkkipiispat Luokka:Espanjalaiset papit Luokka:Espanjan kolonialismin historia
David Zwilling

David Zwilling (s. 24. elokuuta 1949 Abtenau, Salzburg, Itävalta) on itävaltalainen uransa lopettanut alppihiihdon maailmanmestari. Zwilling sijoittui Sapporon talviolympialaisissa 1972 sekä pujottelussa että suurpujottelussa seitsemänneksi. Sankt Moritzin MM-kilpailuissa 1974 hän voitti kultaa syöksylaskussa ja saavutti hopeaa pujottelussa. Maailmancupin kokonaiskilpailussa hän sijoittui toiseksi kaudella 1972–1973. Hän voitti kahdesti maailmancupin suurpujottelun osakilpailun. == Lähteet == * * Luokka:Itävaltalaiset alppihiihtäjät Luokka:Vuonna 1949 syntyneet Luokka:Elävät henkilöt
Floor Fighters Chemnitz

Floor Fighters Chemnitz on vuonna 1998 perustettu saksalainen salibandyn erikoisseura Chemnitzistä. Seuran miesten edustusjoukkue pelaa kaudella 2013–2014 maan korkeimmalla sarjatasolla Unihockey-Bundesligassa. Miesten edustusjoukkueessa pelaa kaudella 2013-2014 suomalainen Veikko Äikäs. ==Miehet== ===Miesten edustusjoukkue kaudella 2013-2014=== {| style="width: 250px;" Maalivahdit 1 Peer Mathiebe 62 Marcus Rosenthal Puolustajat 3 René Schoch 6 Veikko Äikäs 7 Viktor Pavlik 8 Stephan Blokzyl 14 Sascha Franz 18 Martin Stöss 33 David Nicolai 72 David Reich ==Aiheesta muualla== * Floor Fighters Chemnitz - Seuran kotisivu Luokka:Saksalaiset salibandyseurat Luokka:Chemnitz Luokka:Vuonna 1998 perustetut urheiluseurat
Luís Herbst

Luís Herbst (23. marraskuuta 1925 – 31. joulukuuta 2017) oli saksalaissyntyinen, Brasiliassa toiminut roomalaiskatolinen piispa. Hänet vihittiin spiritaanien papiksi 8. joulukuuta 1951 ja nimitettiin Juruán koadjuuttoriprelaatiksi 7. elokuuta 1979. Piispaksi vihkiminen seurasi 11. marraskuuta. Pääkonsekraattorina toimi Heinrich Rüth, jota avustivat Milton Corrêa Pereira ja Joaquim de Lange.Catholic-Hierarchy.org: Bishop Luís Herbst, C.S.Sp. Herbst sai 25. kesäkuuta 1987 nimityksen Cruzeiro do Sulin koadjuuttoripiispaksi, ja 7. joulukuuta 1988 hänestä tuli sen piispa. Herbst jäi eläkkeelle 3. tammikuuta 2001. == Lähteet == Luokka:Saksalaiset papit Luokka:Brasilialaiset papit Luokka:Katoliset piispat Luokka:Vuonna 1925 syntyneet Luokka:Vuonna 2017 kuolleet
Psilocybe mexicana

Psilocybe mexicana on madonlakkisuvun psilosybiinisieni. Sientä esiintyy Meksikon ja Guatemalan alueella tienvarsilla, pelloilla ja metsien viereisillä ruohikkoisilla alueilla. Sieni on yleinen korkeilla paikoilla ja harvinaistuu mentäessä lähemmäs merenpintaa. Asteekkien tiedetään käyttäneen sientä palvontamenoissaan sen psykedeelisten vaikutusten vuoksi, ja kutsuneen sitä teonanácatliksi eli käännettynä jumalalliseksi tai ihmeelliseksi sieneksi. Albert Hofmann eristi ja nimesi psilosybiinin ja psilosiinin Psilocybe mexicana -sienestä vuonna 1958. == Lähteet == Luokka:Madonlakit